**ŠTATÚT RADY ŠKOLY pri ZŠ s MŠ Jarabina**

V súlade so zákonom NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s ustanovením § 9 vyhlášky Ministerstva školstva SR č.291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení sa vydáva tento štatút rady školy.

**Čl. 1**

**Základné ustanovenie**

1. Rada školy sa zriaďuje pri ZŠ s MŠ Jarabina, č. 258, 065 31 Jarabina podľa §24 zákona NR SR č.596/2003 Z.z. v znení neskorších predpisov.
2. Sídlo rady školy je zhodné so sídlom základnej školy s materskou školou, pri ktorom je zriadená.

**Čl. 2**

**Pôsobnosť a poslanie rady školy**

1. Rada školy je zriadená podľa §25 zákona NR SR č.596/2003 Z.z. o štátnej správe v školstve a školskej samospráve a o zmene a doplnení niektorých zákonov a vyhlášky Ministerstva školstva Slovenskej republiky č.291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení.

1. Rada školy je iniciatívnym a poradným samosprávnym orgánom, ktorý vyjadruje a presadzuje záujmy miestnej samosprávy a záujmy rodičov, pedagogických zamestnancov a ostatných zamestnancov školy a žiakov v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky.

**Čl. 3**

**Činnosť rady školy**

(1) Rada školy sa vyjadruje ku všetkým závažným skutočnostiam, ktoré sa vzťahujú k práci

školy.

(2) Rada školy a) uskutočňuje výberové konanie na vymenovanie riaditeľa školy,

predkladá návrh na odvolanie riaditeľa školy, vyjadruje sa k návrhu

na odvolanie riaditeľa školy podľa § 3 ods.8 písm. b) a c) zákona

596/2003 Z.z., návrh na odvolanie riaditeľa predkladá vždy

s odôvodnením (zdôvodnený a schválený aspoň 75%-ným súhlasom

z celkového počtu členov rady školy

b) navrhuje na základe výberového konania kandidáta na vymenovanie do

funkcie riaditeľa školy

c) vyjadruje sa ku koncepčným zámerom rozvoja školy, k návrhu na

zrušenie školy a ku skutočnostiam uvedeným v zákone 596/2003 Z.z., a to

najmä:

1. k návrhu na úpravy v učebných plánoch a v skladbe

vyučovaných voliteľných a nepovinných predmetov a predpokladané počty žiakov v týchto predmetoch,

2. k návrhu rozpočtu,

3. k návrhu na vykonávanie podnikateľskej činnosti školy,

4. k správe o výchovno-vzdelávacej činnosti, jej výsledkoch

a podmienkach,

5. k správe o výsledkoch hospodárenia školy,

6. ku koncepčnému zámeru rozvoja školy a k jeho vyhodnoteniu,

7. k informácii o pedagogicko-organizačnom a materiálno-

technickom zabezpečení výchovno-vzdelávacieho programu

8. k návrhu školského vzdelávacieho a výchovného programu.

1. Rada školy vo výberovom konaní na funkciu riaditeľa školy

a) vopred určí spôsob voľby, stanoví pravidlá a kritéria výberu,

b) posúdi predložené podklady jednotlivých uchádzačov a tajným hlasovaním určí poradie

navrhovaných kandidátov, pričom na platné uznesenie vo veci vymenovania riaditeľa

školy je potrebný nadpolovičný počet hlasov všetkých jej členov,

c) odovzdá bezodkladne zriaďovateľovi školy – obci Jarabina:

- zoznam kandidátov na riaditeľa školy a návrh na vymenovanie riaditeľa školy

podpísaný predsedom rady školy

- zápisnicu z výberového konania na obsadenie funkcie riaditeľa s prílohami

(Vyhlásenie o mlčanlivosti, Prezenčné listiny členov výberovej komisie, Prezenčná

listina uchádzačov, Zápisnica z otvárania obálok, Uznesenie zo zasadnutia rady školy).

1. Rada školy má právo žiadať od členov vedenia školy vysvetlenia vo veciach uvedených v odseku 2.
2. Rada školy sleduje dodržiavanie Deklarácie práv dieťaťa (vydanej organizáciou UNESCO) a Dohovoru o právach dieťaťa v podmienkach školy.

**Čl. 4**

**Zloženie rady školy**

(1) Rada školy má deväť členov.

(2) Členmi rady školy sú:

- traja zvolení zástupcovia rodičov,

- dvaja zvolení zástupcovia pedagogických zamestnancov,

- jeden zvolený zástupca nepedagogických zamestnancov,

- jeden delegovaný zástupca inej právnickej osoby alebo fyzickej osoby, ktorá sa podieľa

na výchove a vzdelávaní

- dvaja delegovaní zástupcovia zriaďovateľa, z toho jeden poslanec obecného

zastupiteľstva.

**Čl. 5**

**Spôsob voľby členov rady školy**

(1) Voľba zástupcov rodičov do rady školy sa uskutočňuje tajným hlasovaním rodičov žiakov

navštevujúcich školu.

(2) Voľba zástupcov pedagogických zamestnancov do rady školy sa uskutočňuje tajným

hlasovaním pedagogických zamestnancov školy.

(3) Voľba zástupcov nepedagogických zamestnancov do rady školy sa uskutočňuje tajným

hlasovaním nepedagogických zamestnancov školy .

(4) Členovia rady školy sú volení na štvorročné funkčné obdobie. Členom rady môže byť iba

fyzická osoba, ktorá je spôsobilá na právne úkony a je bezúhonná.

1. Funkcia člena rady školy je nezlučiteľná s funkciou riaditeľa školy a zástupcu riaditeľa

školy.

(6) Spôsob voľby členov rady školy je v súlade s § 1 Vyhlášky č.291/2004 Z.z.

(7) Členstvo v rade školy zaniká:

a) uplynutím funkčného obdobia orgánu školskej samosprávy,

b) vzdaním sa členstva,

c) odvolaním, ak bol člen rady školy právoplatne odsúdený za úmyselne spáchaný

trestný čin alebo ak si neplní povinnosti vyplývajúce z členstva v rade školy,

d) odvolaním po tretej neospravedlnenej účasti,

e) ak vzniknú dôvody na zánik členstva z dôvodu, že člen sa stane osobou, ktorej

postavenie je nezlúčiteľné s funkciou člena rady školy,

f) ak zástupca pedagogických alebo nepedagogických zamestnancov prestane byť

zamestnancom školy,

g) ak dieťa zvoleného zástupcu rodičov prestane byť žiakom školy,

h) odvolaním zvoleného člena rady školy voličmi, ktorí ho do rady školy zvolili,

i) obmedzením alebo pozbavením člena spôsobilosti na právne úkony,

j) smrťou člena alebo jeho vyhlásením za mŕtveho.

(8) Doplnenie členov rady školy

Ak v priebehu funkčného obdobia nastane situácia, že je potrebné doplniť člena do rady školy (niektorý člen požiada o uvoľnenie z tohto orgánu pred uplynutím funkčného obdobia, príslušná zložka deleguje iného zástupcu):

- rodičia: doplní sa o rodiča, ktorý nasleduje podľa počtu hlasov získaných vo voľbách

- zamestnanci školy: uskutočnia sa nové voľby,

- delegovaný zástupca: požiada zriaďovateľa o delegovanie nového člena

**Čl. 6**

**Pravidlá rokovania rady školy**

(1) Rada školy na svojom prvom zasadnutí zvolí zo svojich členov predsedu rady školy a

podpredsedu rady školy nadpolovičnou väčšinou všetkých členov rady školy.

(2) Predsedu rady školy rada školy odvolá, ak

a) bol právoplatne odsúdený za úmyselný trestný čin,

b) o to sám požiada,

(3) Predsedu rady školy môže rada školy odvolať, ak

a) nie je schopný podľa lekárskeho posudku zo zdravotných dôvodov vykonávať túto

funkciu dlhšie ako šesť mesiacov,

b) koná v rozpore s ustanoveniami zákona NR SR č. 596/2003 Z.z. alebo štatútom rady

školy

(4) Rada školy je schopná uznášať sa, ak je na jej zasadnutí prítomna nadpolovičná väčšina

všetkých jej členov.

(5) Na platné uznesenie rady školy je potrebný nadpolovičný počet hlasov všetkých jej

členov.

(6) Na platné uznesenie rady školy vo veci vymenovania alebo odvolania riaditeľa školy je

potrebný nadpolovičný počet hlasov všetkých členov.

(7) Rada školy sa schádza podľa potreby, najmenej však štyrikrát ročne podľa plánu

zasadnutí.

(8) Zasadnutie rady školy je verejné, ak rada školy dvojtretinovou väčšinou hlasov všetkých

členov nerozhodne inak.

(9) Zmeny v štatúte rady školy je možné vykonať formou písomného dodatku, na

odsúhlasenie ktorého je potrebná dvojtretinová väčšina hlasov všetkých členov rady školy (10) Nová rada školy musí byt zvolená najneskôr do desiatich dni pred skončením funkčného

obdobia rady školy.

(11) Organizačným zabezpečením ustanovenia rady školy na nasledujúce obdobie je poverený

prípravný výbor menovaný odstupujúcou radou školy.

**Čl. 7**

**Práva a povinnosti členov rady školy**

(1) Členovia rady školy majú právo:

a) voliť a byť volení,

b) navrhovať kandidátov na funkciu predsedu rady školy,

c) byť informovaní o všetkých skutočnostiach, ktoré sú predmetom rokovania rady školy

a slobodne sa k nim vyjadrovať,

d) hlasovať ku všetkým uzneseniam rady školy,

e) predkladať na rokovanie rady školy vlastné námety prípadne materiály.

(2) Členovia rady školy sú povinní zúčastňovať sa jej zasadnutí. Neúčasť na troch po sebe

nasledujúcich zasadnutiach sa hodnotí ako nezáujem o výkon funkcie, neplnenie

povinností člena rady školy. Predseda rady školy túto skutočnosť oznámi zástupcom

zložky, ktorú uvedený člen v rade školy zastupuje.

(3) Pri svojej činnosti spolupracuje rada školy podľa potreby s poradnými orgánmi riaditeľa

školy (pedagogickou radou, predmetovými komisiami). Ak rada školy rieši mimoriadne

závažný problém, môže si vyžiadať stanovisko pracovníkov školy a rodičov žiakov školy,

prípadne aj žiakov školy.

(4) Členovia rady školy sú povinní zabezpečiť ochranu osobných údajov chránených

všeobecne záväznými právnymi predpismi.

(5) Rada školy pri svojej činnosti rešpektuje všeobecne prijatú zásadu apolitickosti

a nestraníckosti práce školy a dbá o to, aby otázky politického charakteru nežiaducim

spôsobom neovplyvňovali prácu školy.

**Čl. 8**

**Povinnosti podpredsedu rady školy**

(1) Podpredseda rady školy zastupuje predsedu rady školy v čase jeho neprítomnosti

v rozsahu práv a povinnosti predsedu rady školy.

(2) Podpredseda rady školy zastupuje predsedu rady školy v rozsahu jeho práv a povinnosti

v čase pozastavenia členstva predsedovi rady školy z dôvodu jeho kandidatúry na funkciu

riaditeľa školy, pri ktorej sa rada školy zriadila.

**Čl. 9**

**Povinnosti predsedu rady školy**

(1) Predseda rady školy je štatutárnym orgánom, ktorý riadi činnosť rady školy a koná v jej

mene. Rozhoduje o všetkých záležitostiach rady školy, ak nie sú zákonom, štatútom

vyhradené do pôsobnosti iných orgánov.

(2) Za predsedu rady školy môže byť zvolená fyzická osoba, ktorá je spôsobilá na právne

úkony a je bezúhonná.

(3) Predseda rady školy predloží na najbližšom zasadnutí po ustanovení rady školy na

schválenie návrh štatútu rady školy.

(4) Predseda rady školy zvoláva, pripravuje a riadi zasadnutia rady školy. Rokovanie rady

školy vedie spravidla jej predseda, v jeho neprítomnosti ním poverený člen rady školy.

(5) Predseda rady školy zvolá radu školy najneskôr do 15 dní, ak o to požiada tretina členov

rady školy, riaditeľ školy alebo zriaďovateľ školy. Ak tak neurobí, radu školy zvolá a

predsedá jej podpredseda rady školy.

(6) Uznesenie rady školy alebo štatút, môže obmedziť právo predsedu rady školy konať v jej

mene; toto obmedzenie však nie je účinné voči tretím osobám, ak tieto osoby o tejto

skutočnosti nevedeli alebo nemohli vedieť.

(7) Predseda rady školy vypracuje výročnú správu v termíne určenom radou školy, najneskôr

do 31. marca príslušného roka.

(8) V prípade, že člen rady školy si neplní svoje práva a povinnosti v zmysle článku 7 ods.2

tohto štatútu, predseda rady školy písomne upozorní zriaďovateľa školy prostredníctvom

riaditeľa školy na porušovanie predmetného článku tohto štatútu jednotlivým členom rady

školy, aby orgán, ktorý ho nominoval prehodnotil jeho členstvo v rade školy.

(9) Výročná správa obsahuje:

a) prehľad činností realizovaných radou školy v kalendárnom roku,  
 b) zmeny a nové zloženie rady školy, ak k nim došlo v priebehu roka,

c) ďalšie údaje určené radou školy.

(10) Výročná správa je pre verejnosť prístupná v sídle rady školy.

**Čl. 10**

**Vzťah rady školy k orgánom miestnej štátnej správy**

(1) Predseda rady školy informuje riaditeľa školy o pláne zasadnutí na príslušný kalendárny

rok.

(2) Riaditeľ školy v súlade s plánom zasadaní predkladá rade školy príslušné materiály, a to

spravidla v písomnej forme a v požadovanom množstve. Na žiadosť rady školy je riaditeľ

školy povinný podať informáciu či vysvetlenie osobne na zasadnutí rady školy.

(3) Návrh na vymenovanie riaditeľa školy podáva rada školy na základe výberového konania

zriaďovateľovi školy najneskôr do dvoch mesiacov od vyhlásenia výberového konania.

**Čl. 11**

**Finančné zabezpečenie rady školy**

(1) Rada školy zabezpečuje svoju činnosť v súlade s § 10 vyhlášky č.291/2004 Z.z. v znení neskorších predpisov spôsobom, že sa riaditeľ školy zaviaže z prostriedkov rozpočtu školy poskytovať priestory, kancelárske potreby, internet, telefón a iné potreby pre činnosť rady školy.

(2) Rada školy nemá vlastný majetok.

**Čl. 12**

**Záverečné ustanovenia**

Tento štatút bol prerokovaný a schválený na zasadaní rady školy 18.05.2023 a od tohto dňa sa mení predchádzajúci štatút RŠ zo dňa 18.05.2023 na základe účinnosti zákona c.245/2008 Z.z. o výchove a vzdelávaní /školský zákon/ a o zmene a doplnení niektorých zákon na základe účinnosti novelizácie zákona č.296/2003 Z.z o štátnej správe v školstve a školskej samospráve a o zmene a doplnení niektorých zákonov.

Účinnosť nadobúda dňom schválenia v rade školy.

V Jarabine 18.05.2023

..................................................

Mgr. Viera Knapiková

Predseda Rady Školy